ddrg/super_eurlex huggingface dataset:
Trg listinjenja je bil pred krizo rastoč kanal financiranja za evropsko gospodarstvo. Ta trg je med krizo deloval dobro, saj je ustvaril le neznatne izgube. Po krizi pa so njegov ugled resno načele prakse in dogodki drugod po svetu, predvsem v Združenih državah Amerike. Ta slab sloves se odraža na vtisu, ki so si ga investitorji ustvarili o tveganosti listinjenja v EU, ter v njegovi regulativni obravnavi, pri kateri so bile upoštevane predvsem izgube na trgih v ZDA. Izgube v ZDA so bile večkratnik izgub pri listinjenju v EU, zato so slednje pri regulativni obravnavi v slabšem položaju.

Posledica slabega slovesa in regulativne obravnave je sedanji zastoj na trgu listinjenja v EU. S tem je izgubljen kanal financiranja za gospodarstvo EU. Brez listinjenja je zmožnost bank za prodajo sredstev omejena. Posledica tega je, da morajo banke zaradi sedanje potrebe po razdolževanju pogosto krčiti bilance z zmanjševanjem dajanja kreditov. V evropskem okviru, kjer 80 % finančne posredniške dejavnosti poteka preko bank, ima to znatne posledice za gospodarsko rast. Okrevanje brez posojil se podaljšuje, kar upočasnjuje gospodarsko rast in ustvarjanje novih delovnih mest.
[pic] | KOMISIJA EVROPSKIH SKUPNOSTI |

Bruselj, 19.7.2006

SEC(2006) 965

DELOVNI DOKUMENT SLUŽB KOMISIJE

Priloga k Sporočilu Komisije Evropskemu parlamentu in Svetu o prednostnih nalogah politike v boju proti nezakonitemu priseljevanju državljanov tretjih držav POVZETEK OCENE UČINKA {COM(2006) 402 final}{SEC(2006) 964}{SEC(2006) 1010}

Glavni generalni direktorat: GD za pravosodje, svobodo in varnost

Sklic na delovni program: 2006/JLS/005

POVZETEK

Nezakonito priseljevanje v EU predstavlja izziv zlasti za verodostojnost skupne evropske politike priseljevanja in politike priseljevanja držav članic . Zato sta Svet in Komisija v zadnjih letih stalno poudarjala pomembnost ukrepov za boj proti nezakonitemu priseljevanju.

Ob upoštevanju obsega izziva je potreben celovit pristop , ki bo zajel vse vidike migracijske verige, kot so sodelovanje s tretjimi državami, varnost na mejah, trgovina z ljudmi, varnost dokumentov, nezakonito zaposlovanje, odobritve in politika vračanja.

Ugotovljene težave so nepretrgan pritisk nezakonitega priseljevanja v EU, neravnovesje pri razdelitvi nezakonitega priseljevanja med državami članicami, humanitarne krize, izkoriščanje nezakonitih priseljencev in številni drugi vplivni dejavniki v matičnih državah. V tem oddelku so obravnavana tudi subsidiarna vprašanja.

Ob teh ugotovljenih težavah so glavni cilji politike EU zmanjšanje obsega nezakonitega priseljevanja ob spoštovanju temeljnih pravic; izogibanje humanitarnim krizam in zmanjšanje kriminalnih dejavnosti, povezanih z nezakonitim priseljevanjem.

Da bi lahko ocenili, kako doseči te cilje, so bile na različnih področjih delovanja ugotovljene različne možnosti. Te možnosti so ocenjene glede na številne možne učinke : na nezakonito priseljevanje, na kriminalne dejavnosti, povezane z nezakonitim priseljevanjem, na temeljne pravice, politični učinki na ravni EU, učinki na tretje matične države in države tranzita. Za razloge sorazmernosti je ocena na tej stopnji predhodna.

Na podlagi zgornje primerjave so bili izbrani ukrepi, ki so učinkoviti pri doseganju ciljev zmanjšanja nezakonitega priseljevanja in možnosti za kriminalne mreže, ki imajo korist od nezakonitega priseljevanja, ob polnem spoštovanju temeljnih pravic, ter lahko zanje realistično pričakujemo, da bodo izvedeni v kratko- ali srednjeročnem obdobju.

Na področjih, kjer je obstajala izbira med različnimi možnostmi, imajo prednost naslednje: zunanje meje: povečana uporaba biometričnih podatkov (možnost 2); varne potne listine in identifikacijski dokumenti: razvoj skupnih smernic (možnost 2); nezakonito zaposlovanje: ukrepi, namenjeni posebej zaposlovanju državljanov tretjih držav, ki nezakonito prebivajo (možnost 2); odobritve: proučitev učinkov odobritev (možnost 2); politika vračanja: nadaljnja pospešitev sodelovanja (možnost 2); odgovornost prevoznikov in boj proti „pomagačem“: ocena sprejetih ukrepov (možnost 2).
Bruselj, 4.7.2005

SEK(2005) 898 končno

Osnutek

SKLEP SKUPNEGA ODBORA EGP

o spremembi Protokola 31 k Sporazumu EGP o sodelovanju na specifičnih področjih zunaj štirih svoboščin

- Osnutek skupnega stališča Skupnosti -(predložen s strani Komisije)

OBRAZLOŽITVENI MEMORANDUM

1. Protokol 31 k Sporazumu EGP vsebuje posebne določbe o sodelovanju med Skupnostjo in državami EGP-EFTA zunaj štirih svoboščin.

2. Namen priloženega osnutka Sklepa Skupnega odbora EGP je sprememba Protokola 31 za širitev sodelovanja na področju informacijske družbe. Sklep predvideva okvir za sodelovanje od 1. januarja 2005 in določa podrobnosti za polno udeležbo držav EGP-EFTA v programih in dejavnostih Skupnosti na področju:

- 32005 D 0456: Sklep Evropskega parlamenta in Sveta št. 456/2005/ES z dne 9. marca 2005 o vzpostavitvi večletnega programa Skupnosti za boljšo dostopnost, uporabnost in izkoriščenost digitalnih vsebin v Evropi (eContentplus).

3. Člen 1.3(a) Uredbe Sveta (ES) št. 2894/94 o pravilih za izvajanje Sporazuma EGP predvideva, da Svet na predlog Komisije določi stališče Skupnosti do takih sklepov.

4. Osnutek sklepa Skupnega odbora EGP se predloži v odobritev Svetu, nato pa Komisija v najkrajšem možnem času predstavi stališče Skupnosti v Skupnem odboru EGP.

SKLEP SKUPNEGA ODBORA EGP

o spremembi Protokola 31 k Sporazumu EGP o sodelovanju na specifičnih področjih zunaj štirih svoboščin

SKUPNI ODBOR EGP JE –

ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti členov 86 in 98 Sporazuma,

ob upoštevanju naslednjega:

1. Protokol 31 k Sporazumu je bil spremenjen s Sklepom Skupnega odbora EGP št. …/... z dne …[1].

2. Primerno je razširiti sodelovanje pogodbenic Sporazuma, tako da se vključi Sklep Evropskega parlamenta in Sveta št. 456/2005/ES z dne 9. marca 2005 o vzpostavitvi večletnega programa Skupnosti za boljšo dostopnost, uporabnost in izkoriščenost digitalnih vsebin v Evropi (eContentplus) [2].

3. Protokol 31 k Sporazumu je zato treba spremeniti, da se omogoči začetek tega razširjenega sodelovanja 1. januarja 2005 –

SKLENIL:

Člen 1

V členu 2(5) Protokola 31 k Sporazumu se doda naslednja alinea:

„– 32005 D 0456: Sklep Evropskega parlamenta in Sveta št. 456/2005/ES z dne 9. marca 2005 o vzpostavitvi večletnega programa Skupnosti za boljšo dostopnost, uporabnost in izkoriščenost digitalnih vsebin v Evropi (eContentplus) (UL L 79, 24.3.2005, str. 1).“

Člen 2

Ta sklep začne veljati na dan po zadnjem uradnem obvestilu Skupnemu odboru EGP v skladu s členom 103(1) Sporazuma*.

Uporabljati se začne 1. januarja 2005.

Člen 3

Ta sklep se objavi v oddelku EGP in Dopolnilu EGP Uradnega lista Evropske unije .

V Bruslju, […]

Za Skupni odbor EGP

Predsednik

Sekretarja Skupnega odbora EGP

[1] UL L …

[2] UL L 79, 24.3.2005, str. 1.

* [Navedena ni nobena ustavna zahteva.] [Navedene so ustavne zahteve.]
[pic] | KOMISIJA EVROPSKIH SKUPNOSTI |

Bruselj, 13.4.2005

SEK(2005) 459 končno

Osnutek

SKLEP SKUPNEGA ODBORA EGP

o spremembi Protokola 31 k Sporazumu EGP o sodelovanju na specifičnih področjih zunaj štirih svoboščin

- Osnutek skupnega stališča Skupnosti -(predložen s strani Komisije)

OBRAZLOŽITVENI MEMORANDUM

1. Protokol 31 k Sporazumu EGP vsebuje posebne določbe o sodelovanju med Skupnostjo in državami EGP-EFTA zunaj štirih svoboščin.

2. Namen priloženega osnutka Sklepa Skupnega odbora EGP je sprememba Protokola 31 za širitev sodelovanja na področju izobraževanja. Sklep predvideva okvir za sodelovanje in določa podrobnosti za udeležbo držav EGP-EFTA v programih in dejavnostih Skupnosti od 1. januarja 2005, vključujoč:

- 32004 D 2241 : Odločba št. 2241/2004/ES Evropskega parlamenta in Sveta z dne 15. decembra 2004 o enotnem okviru Skupnosti za preglednost kvalifikacij in usposobljenosti (Europass).

3. Člen 1.3(b) Uredbe Sveta (ES) št. 2894/94 o pravilih za izvajanje Sporazuma EGP predvideva, da Svet na predlog Komisije določi stališče Skupnosti do takih sklepov.

4. Osnutek Sklepa Skupnega odbora EGP se predloži v odobritev Svetu, nato pa Komisija predstavi stališče Skupnosti.

Osnutek

SKLEP SKUPNEGA ODBORA EGP

o spremembi Protokola 31 k Sporazumu EGP o sodelovanju na specifičnih področjih zunaj štirih svoboščin

SKUPNI ODBOR EGP JE –

ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti členov 86 in 98 Sporazuma,

ob upoštevanju naslednjega:

(1) Protokol 31 k Sporazumu je bil spremenjen s Sklepom Skupnega odbora EGP št. …./... z dne[1]

(2) Primerno je razširiti sodelovanje pogodbenic Sporazuma, tako da se vključi Odločba št. 2241/2004/ES Evropskega parlamenta in Sveta z dne 15. decembra 2004 enotnem okviru Skupnosti za preglednost kvalifikacij in usposobljenosti (Europass)[2].

(3) Protokol 31 k Sporazumu je zato treba spremeniti tako, da se omogoči začetek tega razširjenega sodelovanja 1. januarja 2005 –

SKLENIL:

Člen 1

V odstavku 2k člena 4 Protokola 31 k Sporazumu se doda naslednja alinea:

„- 32004 D 2241 : Odločba št. 2241/2004/ES Evropskega parlamenta in Sveta z dne 15. decembra 2004 o enotnem okviru Skupnosti za preglednost kvalifikacij in usposobljenosti (Europass) (UL L 390, 31. 12. 2004, str. 6).“

Člen 2

Ta sklep začne veljati dan po zadnjem uradnem obvestilu Skupnemu odboru EGP v skladu s členom 103(1) Sporazuma*.

Uporablja se od 1. januarja 2005.

Člen 3

Ta sklep se objavi v oddelku EGP in Dopolnilu EGP Uradnega lista Evropske unije .

V Bruslju, […]

Za Skupni odbor EGP

Predsednik

Sekretarja Za Skupni odbor EGP

[1] UL L ...

[2] UL L 390, 31.12.2004, str. 6.

* [Navedene so ustavne zahteve.] [Navedena ni nobena ustavna zahteva.]
Osnutek SKLEP SKUPNEGA ODBORA EGPšt. o spremembi Protokola 31 k Sporazumu o sodelovanju na specifičnih področjih zunaj štirih svoboščin - Osnutek skupnega stališča Skupnosti -

(predložen s strani Komisije)

OBRAZLOITVENI MEMORANDUM

1. Protocol 31 to the EEA Agreement contains specific provisions on the cooperation between the Community and the EEA EFTA States outside the four freedoms.

2. The attached draft Decision of the EEA Joint Committee aims to modify Protocol 31 to extend the cooperation of the Contracting Parties to the Agreement in the field of culture and to include the following:

32004 D 0626: Decision No 626/2004/EC of the European Parliament and of the Council of 31 March 2004, amending Decision No 508/2000/EC establishing the Culture 2000 programme.

3. Article 1.3(b) of Council Regulation (EC) No 2894/94 concerning the arrangements for implementing the EEA Agreement envisages that the Council establish the Community position for such Decisions on a proposal from the Commission.

4. The draft decision of the EEA Joint Committee is submitted for the approval of the Council, after which the Commission will put forward the position of the Community in the EEA Joint Committee at the earliest possible occasion.

Osnutek SKLEP SKUPNEGA ODBORA EGPšt. o spremembi Protokola 31 k Sporazumu o sodelovanju na specifičnih področjih zunaj štirih svoboščin

SKUPNI ODBOR EGP JE -

ob upostevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu "Sporazum", in zlasti členov 86 in 98 Sporazuma,

ob upostevanju naslednjega:

(1) Protokol 31 k Sporazumu je bil spremenjen s Sklepom Skupnega odbora EGP st. .../... z dne ... [1]

[1] UL C [...], [...], str. [...].

(2) Sodelovanje pogodbenic Sporazuma je primerno razsiriti, da se vključi Sklep st. 626/2004/ES Evropskega parlamenta in Sveta z dne 31. marca 2004 o spremembi Sklepa st. 508/2000/ES o uvedbi programa Kultura 2000 [2].

[2] UL L 99, 3.4.2004, str. 3.

(3) Protokol 31 k Sporazumu je zato treba spremeniti tako, da se omogoči začetek tega razsirjenega sodelovanja 1. januarja 2005 -

SKLENIL:

Člen 1

V četrti alinei člena 13(4) (Sklep st. 508/2000/ES Evropskega parlamenta in Sveta) Protokola 31 k Sporazumu se doda naslednje:

", kakor je bil spremenjen s:

- 32004 D 0626: Sklep st. 626/2004/ES Evropskega parlamenta in Sveta z dne 31. marca 2004 (UL L 99, 3. 4. 2004, str. 3)."

Člen 2

Ta sklep začne veljati dan po zadnjem uradnem obvestilu Skupnemu odboru EGP v skladu s členom 103(1) Sporazuma [3].

[3] [Navedena ni nobena ustavna zahteva.] [Navedena so ustavne zahteve.]

Uporablja se od 1. januarja 2005.

Člen 3

Ta sklep se objavi v oddelku EGP Uradnega lista Evropske unije in v Dopolnilu EGP k njemu.

V Bruslju,

Za Skupni odbor EGP

Predsednik

Sekretarji Skupnega odbora EGP
OBRAZLOŽITVENI MEMORANDUM

(1)Uredba Sveta (EU) št. 267/2012 z dne 23. marca 2012 o omejevalnih ukrepih proti Iranu uveljavlja ukrepe iz Sklepa 2010/413/SZVP.

(2)Svet je 31. julija 2015 sprejel Sklep (SZVP) 2015/1337 o spremembi Sklepa 2010/413/SZVP, s katerim se do 14. januarja 2016 podaljša izjema iz člena 20(14) glede dejanj in transakcij, ki se izvršijo v zvezi z navedenimi subjekti, če so ta dejanja in transakcije potrebni, da se izpolnijo obveznosti, izhajajoče iz pogodb, sklenjenih pred 23. januarjem 2012, ali iz dodatnih pogodb, ki jih je bilo treba skleniti zaradi izpolnitve takih obveznosti, kadar je namen dobave iranske surove nafte in petrokemičnih izdelkov ali dobička iz njihove dobave povračilo neporavnanih terjatev v zvezi s pogodbami, sklenjenimi pred 23. januarjem 2012, osebam ali subjektom na ozemlju držav članic ali ozemlju pod njihovo sodno pristojnostjo, če so v teh pogodbah specifično določena taka povračila.

(3)Svet je sprejel Sklep (SZVP) 2016/..., s katerim se navedena izjema nadalje podaljša do 4. februarja 2016.

(4)Za izvajanje tega podaljšanja je potrebno nadaljnje ukrepanje Unije.

(5)Visoki predstavnik Unije za zunanje zadeve in varnostno politiko ter Evropska komisija predlagata, da se Uredba (EU) št. 267/2012 ustrezno spremeni.

2016/0001 (NLE)

Skupni predlog

UREDBA SVETA

o spremembi Uredbe (EU) št. 267/2012 o omejevalnih ukrepih proti Iranu

SVET EVROPSKE UNIJE JE –

ob upoštevanju Pogodbe o delovanju Evropske unije, zlasti člena 215 Pogodbe,

ob upoštevanju Sklepa Sveta 2010/413/SZVP z dne 26. julija 2010 o omejevalnih ukrepih proti Iranu in razveljavitvi Skupnega stališča 2007/140/SZVP,

ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,

ob upoštevanju naslednjega:

(1)Uredba Sveta (EU) št. 267/2012 uveljavlja ukrepe iz Sklepa 2010/413/SZVP.

(2)Svet je 31. julija 2015 sprejel Sklep (SZVP) 2015/1337 o spremembi Sklepa 2010/413/SZVP, s katerim se do 14. januarja 2016 podaljša izjema iz člena 20(14) glede dejanj in transakcij, ki se izvršijo v zvezi z navedenimi subjekti, če so ta dejanja in transakcije potrebni, da se izpolnijo obveznosti, izhajajoče iz pogodb, sklenjenih pred 23. januarjem 2012, ali iz dodatnih pogodb, ki jih je bilo treba skleniti zaradi izpolnitve takih obveznosti, kadar je namen dobave iranske surove nafte in petrokemičnih izdelkov ali dobička iz njihove dobave povračilo neporavnanih terjatev v zvezi s pogodbami, sklenjenimi pred 23. januarjem 2012, osebam ali subjektom na ozemlju držav članic ali ozemlju pod njihovo sodno pristojnostjo, če so v teh pogodbah specifično določena taka povračila.

(3)Svet je ... januarja 2016 sprejel Sklep (SZVP) 2016/..., s katerim se navedena izjema nadalje podaljša do 4. februarja 2016.

(4)Ta ukrep spada na področje uporabe Pogodbe, zato je za njegovo izvajanje potreben regulativni ukrep na ravni Unije, predvsem zaradi zagotovitve, da ga bodo gospodarski subjekti v vseh državah članicah enotno uporabljali.
Skupni predlog UREDBA SVETA o razveljavitvi Uredbe (ES) št. 2488/2000 o ohranitvi zamrznjenosti sredstev Miloševiću in z njim povezanim osebam /* JOIN/2014/034 final - 2014/0271 (NLE) */





OBRAZLOŽITVENI MEMORANDUM (1) V skladu z Uredbo Sveta (ES) št. 2488/2000[1] se vsa sredstva in drugi finančni viri, ki se nahajajo zunaj ozemlja Zvezne republike Jugoslavije in pripadajo Miloševiću in z njim povezanim fizičnim osebam, zamrznejo ter se onemogoči razpolaganje ali koriščenje teh sredstev in finančnih virov navedenim osebam iz Priloge I k Uredbi. (2) Svet je s Sklepom Sveta [...] razveljavil Skupno stališče 2000/696/SZVP. Svet je odločil, da ni podlage za nadaljnjo uporabo teh omejevalnih ukrepov, saj osebe, navedene v Prilogi, ne ogrožajo več utrditve demokracije. (3) Visoka predstavnica Unije za zunanje zadeve in varnostno politiko ter Komisija predlagata, da se Uredba Sveta (ES) št. 2488/2000 razveljavi s takojšnjim učinkom. 2014/0271 (NLE) Skupni predlog UREDBA SVETA o razveljavitvi Uredbe (ES) št. 2488/2000 o ohranitvi zamrznjenosti sredstev Miloševiću in z njim povezanim osebam SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 215 Pogodbe, ob upoštevanju Sklepa Sveta[2] o razveljavitvi Skupnega stališča 2000/696/SZVP o ohranitvi posebnih omejitvenih ukrepov proti g. Miloševiću in z njim povezanim osebam, ob upoštevanju skupnega predloga Visoke predstavnice Unije za zunanje zadeve in varnostno politiko ter Komisije, ob upoštevanju naslednjega: (1) V skladu z Uredbo Sveta (ES) št. 2488/2000[3] se vsa sredstva in drugi finančni viri, ki se nahajajo zunaj ozemlja Zvezne republike Jugoslavije in pripadajo Miloševiću in z njim povezanim fizičnim osebam, zamrznejo ter se onemogoči razpolaganje ali koriščenje teh sredstev in finančnih virov navedenim osebam iz Priloge I k Uredbi. (2) Svet je s Sklepom Sveta [...][4] razveljavil Skupno stališče 2000/696/SZVP[5]. Svet je odločil, da ni podlage za nadaljnjo uporabo teh omejevalnih ukrepov, saj osebe, navedene v Prilogi, ne ogrožajo več utrditve demokracije. (3) Zato je primerno Uredbo (ES) št. 2488/2000 razveljaviti s takojšnjim učinkom – SPREJEL NASLEDNJO UREDBO: Člen 1 Uredba (ES) št. 2488/2000 se razveljavi. Člen 2 Ta uredba začne veljati na dan objave v Uradnem listu Evropske unije. Ta uredba je v celoti zavezujoča in se neposredno uporablja v vseh državah članicah. V Bruslju, Za Svet Predsednik [1] Uredba Sveta (ES) št. 2488/2000 z dne 10. novembra 2000 o ohranitvi zamrznjenosti sredstev Miloševiću in z njim povezanim osebam in razveljavitvi uredb (ES) št. 1294/1999 in (ES) št. 607/2000 ter člena 2 Uredbe (ES) št. 926/98 (UL L 287, 14.11.2000, str. 19). [2] [...] [3] Uredba Sveta (ES) št. 2488/2000 z dne 10. novembra 2000 o ohranitvi zamrznjenosti sredstev Miloševiću in z njim povezanim osebam in razveljavitvi uredb (ES) št. 1294/1999 in (ES) št. 607/2000 ter člena 2 Uredbe (ES) št. 926/98 (UL L 287, 14.11.2000, str. 19). [4] [...] [5] Skupno stališče Sveta 2000/696/SZVP z dne 10. novembra 2000 o ohranitvi posebnih omejitvenih ukrepov proti g. Miloševiću in z njim povezanim osebam (UL L 287, 14.11.2000, str. 1).
To poročilo zajema obdobje od 1. januarja 2018 do 31. decembra 2019. Vsebuje zbirko informacij, ki jih je Komisiji poslalo 28 držav članic in ena država Efte (Norveška) leta 2018 in 27 držav članic in nobena država Efte leta 2019. Ena država članica (Latvija) ni predložila podatkov za leto 2019.

Obdobje: od 1. 01. 2018 do 31. 12. 2019

Zadevne države: države članice EU in države Efte

Vir: 28 držav članic in Norveška

Objekti za obsevanje:

– Število držav z objekti za obsevanje: 14 držav članic in Norveška

– Število odobrenih objektov: 24

– Število zaprtih objektov: 0

– Število držav, v katerih se izvaja obsevanje: 10 držav članic

Podatki o obsevanju:

– Količina obsevanih proizvodov: 7 832 ton (-23,3 % v primerjavi z 2016–2017)

– Glavne obsevane kategorije proizvodov: žabji kraki (65,1 %), perutnina (20.6 %) ter posušena aromatična zelišča, začimbe in vrtna zelišča (14,0 %)

– Glavni kraji obsevanja: Belgija (81.4 %)

Pregledi v fazi trženja:

– Število analiziranih vzorcev: 9 808

– Število neskladnih vzorcev: 83 (1 %)

– Glavne analizirane kategorije proizvodov: zelišča in začimbe (39 %) ter žita, semena, vrtnine in sadje ter proizvodi iz njih (24 %)

1OZADJE

Obsevanje živil je obdelava živil z določeno vrsto sevalne energije, imenovane ionizirajoče sevanje. Sevalna energija ima različne valovne dolžine in stopnje moči in izgine, ko se odstrani vir energije. Obsevanje se uporablja za sanitarne in fitosanitarne namene, in sicer za uničenje bakterij (kot so Salmonella, Campylobacter in E. coli), ki lahko povzročijo zastrupitev s hrano, in uničenje organizmov, škodljivih za rastline ali rastlinske proizvode, kot so žuželke ali drugi škodljivi organizmi. Uporablja se tudi za upočasnitev zorenja sadja, preprečevanje brstenja ali klitja zelenjave (kot je čebula in krompir), da se tako podaljša rok uporabnosti živil. Obsevanje živil ne more nadomestiti ustreznega ravnanja z živili. Obsevana živila je še vedno treba ustrezno hladiti in skuhati pred zaužitjem, kadar se to zahteva.

Regulativni okvir EU za obsevanje živil (v nadaljnjem besedilu: direktive o obsevanju živil) vključuje:

– Direktivo 1999/2/ES (okvirno direktivo) Evropskega parlamenta in Sveta z dne 22. februarja 1999 o približevanju zakonodaje držav članic o živilih in živilskih sestavinah, obsevanih z ionizirajočim sevanjem. Vsebuje posebne določbe za proizvodnjo, trženje in uvoz obsevanih živil in živilskih sestavin;
POROČILO KOMISIJE EVROPSKEMU PARLAMENTU IN SVETU

POROČILO KOMISIJE EVROPSKEMU PARLAMENTU IN SVETU

o izvajanju pooblastila za sprejemanje delegiranih aktov, prenesenega na Komisijo v skladu z Uredbo (EU) 2018/643 o statistiki železniškega prevoza

1.Uvod

Člen 3(2) Uredbe (EU) 2018/643 Evropskega parlamenta in Sveta Komisijo pooblašča, da v skladu s členom 10 sprejme delegirane akte. Komisija lahko to pooblastilo uporabi, da upošteva nov razvoj in hkrati z opredelitvijo nekaterih tehničnih podrobnosti zagotovi harmonizacijo statističnih podatkov. Natančneje, Komisija lahko sprejme delegirane akte za:

-prilagoditev tehničnih opredelitev iz točk (8), (9), (10), (21), (22) in (23) odstavka 1 člena 3;

-dodajanje novih tehničnih opredelitev.

Komisija mora pri izvajanju tega pooblastila zagotoviti, da se državam članicam ali dajalcem podatkov z delegiranimi akti ne naloži znatnega dodatnega bremena. Poleg tega mora Komisija utemeljiti statistične ukrepe, določene v navedenih delegiranih aktih, po potrebi z uporabo analize stroškovne učinkovitosti, s katero oceni obremenitve dajalcev podatkov in stroške priprave.

Kot je določeno v členu 10(4), se mora Komisija pred sprejetjem delegiranega akta posvetovati s strokovnjaki, ki jih imenujejo države članice, v skladu z načeli, določenimi v Medinstitucionalnem sporazumu z dne 13. aprila 2016 o boljši pripravi zakonodaje.

2.Pravna podlaga

V skladu s členom 10(2) Uredbe (EU) 2018/643 se pooblastilo za sprejemanje delegiranih aktov iz člena 3(2) prenese na Komisijo za obdobje petih let od 13. decembra 2016. To pooblastilo se samodejno podaljšuje za obdobja petih let, razen če Evropski parlament ali Svet nasprotuje temu podaljšanju.

Komisija mora pripraviti poročilo o prenosu pooblastila najpozneje devet mesecev pred koncem petletnega obdobja. To poročilo prvič izpolnjuje to obveznost.

3.Izvajanje prenosa pooblastila

Komisija še ni uporabila pooblastila za sprejemanje delegiranih aktov, ki je nanjo preneseno z Uredbo (EU) 2018/643.

Komisija redno razpravlja o morebitnih izboljšavah statistike železniškega prevoza s skupino strokovnjakov za statistiko železniškega prevoza in usklajevalno skupino za statistiko prevoza. Te razprave upoštevajo tudi morebitne stroške in bremena za države in dajalce podatkov.

Statistične potrebe v okviru strategije za trajnostno in pametno mobilnost ter političnih pobud iz sporočila Komisije o evropskem zelenem dogovoru lahko od Komisije zahtevajo, da sprejme delegirane akte v zvezi s tehničnimi opredelitvami iz Uredbe (EU) 2018/643.

4.Zaključek

Komisija še ni uporabila pooblastila za sprejemanje delegiranih aktov, ki je nanjo preneseno z Uredbo (EU) 2018/643.

Komisija meni, da bi morala še naprej imeti ta pooblastila, saj bo morda morala v prihodnosti sprejeti delegirane akte v podporo razvoju statistike železniškega prevoza.